b'\n_START_ARTICLE_\nSalvatore Riina\n_START_SECTION_\nMafialeder\n_START_PARAGRAPH_\nRiina, som var s\xc3\xb8nn av en fattig bonde, ble kalt \xc2\xabu curtu\xc2\xbb (den kortvokste) p\xc3\xa5 grunn av sine 158\xc2\xa0cm, og \xc2\xabla belva\xc2\xbb (udyret) p\xc3\xa5 grunn av sitt ry som voldelig drapsmann._NEWLINE_I 1980-\xc3\xa5rene og tidlig i 1990-\xc3\xa5rene gjennomf\xc3\xb8rte Riina og hans mafiaorganisadjon, Corleonesi, en brutal voldskampanje b\xc3\xa5de mot rivaliserende mafiagrupper og mot myndighetene, noe som kulminerte i mordet p\xc3\xa5 dommeren Giovanni Falcone og hans hustru.\n_START_SECTION_\nArrestert, d\xc3\xb8mt, fengslet\n_START_PARAGRAPH_\nHan gikk under jorden i 1969, ble arrestert i 1993 og ble d\xc3\xb8mt til livsvarig fengsel. Han sonet 26 livstidsdommer og antas \xc3\xa5 st\xc3\xa5 bak omkring 150 mord. Han skal ha utf\xc3\xb8rt sitt f\xc3\xb8rste drap 17 \xc3\xa5r gammel. Han ble anklaget for \xc3\xa5 ha koordinert mordene p\xc3\xa5 Giovanni Falcone og Paolo Borsellino, to antimafiadommere._NEWLINE_Til tross for at han var Italias mest etterlyste mann, viste det seg at han hadde levd \xc3\xa5penlyst i byen Corleone s\xc3\xb8r for Palermo p\xc3\xa5 Sicilia i 20 \xc3\xa5r. Han ble angitt av Giuseppe Marchese, en pentito (\xc2\xaben som angrer\xc2\xbb), sin svogers svoger._NEWLINE_En av Riinas n\xc3\xa6re venner i Corleonesi-klanen, Bernardo Provenzano, antas \xc3\xa5 ha tatt over som leder for organisasjonen. Provenzano ble arrestert 11. april 2006 etter 43 \xc3\xa5r p\xc3\xa5 r\xc3\xb8mmen, og d\xc3\xb8de i 2016._NEWLINE_Riina d\xc3\xb8de p\xc3\xa5 et fengselssykehus i Parma.'